БАККОМ направи важна стъпка в своето развитие – BACCOM
На 12.07.2017 год. „Българска асоциация на кредитните кооперации и организациите за микрофинансиране“ БАККОМ проведе Общо събрание, на което взе решение да осъществява дейността си в обществена полза.
Чрез своите членове БАККОМ съдейства за реализиране на социални цели и резултати за обществото. Членовете на БАККОМ активно участват в изграждането на мрежа и фондове за кооперативно, етично и отговорно кредитиране и микрофинансиране в България на принципа на взаимопомощ.
БАККОМ контролира членовете си и следи за развитието им в съответствие с действащото законодателство като работи активно за сихронизирането му с Европейското.
Изготвя становища и участва в разработване на закони и подзаконови нормативни актове, свързани с кооперативното кредитиране и етичното финансиране.
Подпомага развитието на кооперативната кредитна и взаимо-спомагателна дейност и микрофинансирането. Оказва съдействие на своите членове за професионалното им израстване и повишаване на техния престиж в страната и в чужбина.
Изучава и разпространява икономическия опит на други страни.
Популяризира постиженията на членовете си у нас и в чужбина.
Организира и провежда различни форми на обучение за повишаване квалификацията и преквалификацията на своите членове и клиентите им.
Разработва анализи, прогнози, проекти, програми, бизнес планове и други експертни документи.
Осъществява проучвателна, експертна, консултантска и други дейности за решаване на конкретни задачи от икономическата теория и практика.
Асоциацията основава дейността си на пълния политически, етнически и религиозен неутралитет.
Член на Асоциацията може да бъде всяко физическо и юридическо лице – кредитна кооперация, други микрофинансиращи организации и финансово- консултантски фирми, които желаят да работят за постигане на целите на
Асоциацията, като се съобразяват с решенията на ръководните му органи.
Членуването в „БЪЛГАРСКА АСОЦИАЦИЯ НА КРЕДИТНИТЕ КООПЕРАЦИИ И ОРГАНИЗАЦИИТЕ ЗА МИКРОФИНАНСИРАНЕ” /БАККОМ/ е доброволно.
УС на БАККОМ